[Video's] Dis te verstane ... Wiskundige konsepte in Afrikaans - Afrikaans.com
[Video] Dis te verstane …
Die stelling van Pythagoras en kie
Gideon Gribenow se YouTube-kanaal, Dis te verstane, het waardevolle inhoud waarmee jy Wiskunde op 'n visuele en praktiese vlak kan verstaan.
Gideon het in 2006 sy doktorsgraad in Finansiële Risikobestuur aan die NWU verwerf, was 'n lektor en het toe gespesialiseer in kredietrisiko by onderskeie banke waarna hy sy eie konsultasiemaatskappy gestig het.
Hy is nog altyd iemand wat belangstel hoekom dinge uit allerhande lewensrigtings werk en het 'n groot belangstelling in rekenaartegnologie. As 'n stokperdjie span hy sy kennis in om opvoedkundige video's te maak en hy wil mense se lewens voller en makliker maak deur moeilike konsepte op 'n eenvoudige manier te verduidelik.